Lögheimili miðast við 23. mars vegna alþingiskosninganna Laugardagurinn 23. mars nk. er viðmiðunardagur kjörskrár vegna alþingiskosninganna 27. apríl nk . Samkvæmt reglum sem innanríkisráðuneytið hefur kynnt skal á kjörskrá taka alla þá sem skráðir voru með lögheimili í ákveðnu sveitarfélagi samkvæmt íbúaskrá þjóðskrár fimm vikum fyrir kjördag , uppfylli þeir að öðru leyti skilyrði 1. mgr. 1. gr. kosningalaga . „ Þjóðskrá Íslands vill af þessu tilefni minna á nauðsyn þess að íbúaskráningin sé sem réttust . Flutningur á lögheimili á milli sveitarfélaga og innan sveitarfélags , sem á sér stað eftir 23. mars 2013 , mun ekki hafa áhrif á útgefinn kjörskrárstofn . Þetta þýðir að tilkynningar um lögheimilisbreytingar þurfa að berast Þjóðskrá í síðasta lagi 22. mars nk. eigi þær breytingar að verða skráðar í þjóðskrá fyrir viðmiðunardag . “